Øya er gold, tørr og bratt, og det er bygget terrasser i den kuperte østlige delen av den. Jordbruk er fortsatt en viktig næring, men i dag drives det hovedsakelig for selvhushold. Det dyrkes korn, belgfrukter, grønnsaker, og løk, foruten vinranker, oliven- og fikentrær. Beitende geiter gir både kjøtt og melk til osteproduksjon. Siden 1980-tallet har også turisme fått en liten betydning, men sysselsetter fortsatt kun noen få personer.